b'\n_START_ARTICLE_\nSelskab med begr\xc3\xa6nset ansvar\n_START_PARAGRAPH_\nSelskab med begr\xc3\xa6nset ansvar (s.m.b.a., men forkortelserne S.M.B.A. og SMBA ses ogs\xc3\xa5) er en erhvervsvirksomhed, hvor ejernes \xc3\xb8konomiske ansvar over for tredjemand er begr\xc3\xa6nset til de foretagne indskud._NEWLINE_Fra starten af 2014 godkender Erhvervsstyrelsen ikke l\xc3\xa6ngere registrering af nye s.m.b.a. virksomheder. En ny selskabsform, iv\xc3\xa6rks\xc3\xa6tterselskab (IVS), som er et slags anpartsselskab med mindst 1 kr. i anpartskapital, forventes at overtage en del af behovet for s.m.b.a._NEWLINE_S\xc3\xa5vel aktieselskaber, anpartsselskaber og kommanditselskaber er selskaber med begr\xc3\xa6nset ansvar, men selskabsformen findes ogs\xc3\xa5 i sin mindre regulerede form s.m.b.a., der bl.a. benyttes af boligselskaber og holdingselskaber. Der g\xc3\xa6lder visse regler for s.m.b.a. selskabsformen, bl.a. at der skal v\xc3\xa6re mindst to ejere, der er revisionspligt n\xc3\xa5r selskabet n\xc3\xa5r en vis st\xc3\xb8rrelse, og vedt\xc3\xa6gterne for et s.m.b.a. m\xc3\xa5 ikke ligne aktieselskabs- eller anpartsselskabsvedt\xc3\xa6gter for meget._NEWLINE_Muligheden for at frav\xc3\xa6lge revision indeb\xc3\xa6rer, at der kan spares omkostninger.'